**Ministru kabineta noteikumu projekta “Grozījums Ministru kabineta 2009. gada 22. decembra noteikumos Nr. 1494 “Mopēdu, mehānisko transportlīdzekļu, to piekabju un sastāvdaļu atbilstības novēršanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz pagarināt termiņu sērijas beigu transportlīdzekļu[[1]](#footnote-1) reģistrācijai, ja termiņš iestājies COVID-19 pandēmijas laikā, lai samazinātu zaudējumus, kas varētu rasties automobiļu tirgotājiem.Noteikumu projekts stāsies spēkā 2020.gada 1.septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Covid-19 infekcijas izplatību sākotnēji ārpus Latvijas, vēlāk arī Latvijā, būtiski samazinājās jauno automobiļu pārdošanas rādītāji (skatīt 1.tabulu.)

|  |
| --- |
| **1. tabula. Dati par jaunu vieglo automobiļu (M1 un N1 klases) ikmēneša reģistrāciju** |
| **Gads**  | **Kopā** | **Janvāris** | **Februāris** | **Marts** | **Aprīlis** | **Maijs** | **Jūnijs** | **Jūlijs** |
| 2020 | **9 234** | 1 656 | 1 491 | 1 212 | 841 | 913 | 1 424 | 1 697 |
| 2019 | **12 751** | 1 770 | 1 492 | 1 846 | 1 878 | 2 003 | 1 841 | 1 921 |
| Starpība % | **-28%** | -6% | 0% | -34% | -55% | -54% | -23% | -12% |

Covid-19 pandēmijas ietekmē jauno automobiļu pārdošanas apjomi pirmajos 7 mēnešos 2020. gadā pret 2019. gadu samazinājās par 28%, tas ir par 3402 automobiļiem.Saskaņā ar Eiropas Parlamenta un Padomes 2007. gada 5. septembra Direktīvas 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai, (turpmāk – Direktīva 2007/46/EK) 27. panta 1. punktu, kas noteic, ka, ievērojot Direktīvas 2007/46/EK XII pielikuma B iedaļā norādītos ierobežojumus, un vienīgi ierobežotu laiku, dalībvalstis var reģistrēt, ļaut pārdot un nodot ekspluatācijā tādus transportlīdzekļus, kas atbilst tādam transportlīdzekļa tipam, kura EK tipa apstiprinājums vairs nav derīgs. Direktīvas 2007/46/EK 27. panta 1.punkta pirmā daļa attiecas vienīgi uz tādiem transportlīdzekļiem Kopienas teritorijā, kam ražošanas laikā EK tipa apstiprinājums ir bijis spēkā, bet kas nav reģistrēti vai nodoti ekspluatācijā līdz minētā EK tipa apstiprinājuma derīguma termiņa beigām. Direktīvas 2007/46/EK 27. panta 1. punktā paredzēto iespēju pabeigtu transportlīdzekļu sakarā var izmantot divpadsmit mēnešus, un vairākos posmos pabeigtu transportlīdzekļu sakarā – astoņpadsmit mēnešus no dienas, kad EK tipa apstiprinājums kļuvis nederīgs. Izgatavotājs, kas vēlas izmantot Direktīvas 2007/46/EK 27. panta 1. punktu, līdz attiecīgo transportlīdzekļu nodošanai ekspluatācijā iesniedz lūgumu kompetentai katras attiecīgas dalībvalsts iestādei. Pieteikumā ir jānorāda jebkādi tehniski vai saimnieciski iemesli, kuru dēļ transportlīdzekļi neatbilst jaunām tehniskām prasībām.Biedrība “Auto asociācija” 2019.gada 30. augustā bija iesniegusi VAS “Ceļu satiksmes drošības direkcija” Tehniskajā departamentā sarakstu ar 10 500 vienībām sērijas beigu transportlīdzekļiem ko bija paredzēts realizēt līdz 2020. gada 31. augustam. Taču COVID-19 pandēmijas ietekmē, kas radīja ievērojamu jaunu automobiļu pārdošanas kritumu (skatīt 1. tabulu), iespējas realizēt sērijas beigu transportlīdzekļus bija ļoti ierobežotas un uz 2020. gada 4. augustu Latvijas automobiļu tirgotāju krājumos ir palikuši 282 sērijas beigu transportlīdzekļi (pasažieru automobiļi, mazais komerctransports un smagais komerctransports). Automobiļu tirgotājiem viens no risinājumiem radušās problēmas risināšanai ir iepriekšminētos sērijas beigu transportlīdzekļus reģistrēt uz savu uzņēmumu, taču tas radīs būtiskus zaudējumus automobiļu tirgotājiem. Reģistrējot automobiļus, to cena vidēji samazinās par 20-25%, tā kā reģistrējot transportlīdzekli sākas garantijas remonta atskaite. Pastāv iespēja šos transportlīdzekļus realizēt ārpus Eiropas savienības (turpmāk – ES) teritorijas, bet tad tirgotājiem jārēķinās ar 43-56% cenas samazinājumu, lai spētu preces realizēt, jo ES tirgum paredzētu automobiļu specifikācija un komplektācija ievērojami atšķiras no citiem tirgiem. Komerctransporta pieprasījums ārpus ES ir ļoti atšķirīgs, kā rezultātā automobiļi būtu grūti realizējami.Tādējādi iepriekšminētie risinājumi automobiļu tirgotājiem radīs zaudējumus aptuveni 2 milj. EUR apmērā.Lai neradītu vēl lielākus zaudējumus auto tirgotājiem, kuriem jau šobrīd ir būtiski zaudējumi COVID-19 pandēmijas ietekmē, ir izstrādāti grozījumi Ministru kabineta 2009. gada 22. decembra noteikumos Nr. 1494 “Mopēdu mehānisko transportlīdzekļu, to piekabju un sastāvdaļu atbilstības novērtēšanas noteikumi”, kas paredz pagarināt termiņu no 12 mēnešiem uz 16 mēnešiem, M, N, O kategorijas transportlīdzekļu reģistrācijai.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Ceļu satiksmes drošības direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Automobiļu tirgotāji, kuriem COVID-19 pandēmijas ietekmē jau ir radīti būtiski zaudējumi. |
| 2. | Tiesiskā regulējuma ietekme uz tautsaimniecību un administratīvo slogu | Tiesību aktam nav ietekme uz administratīvo slogu. Tiesību akts ir būtisks atbalsts automobiļu tirgotājiem, kuriem COVID-19 pandēmijas ietekmē jau ir radīti būtiski zaudējumi. Pārdoto automobiļu skaits 2020. gadā pirmajos 7 mēnešos ir samazinājies par 28% pret 2019. gadu. Tiesību akts samazinās zaudējumus automobiļu tirgotājiem aptuveni 2 .milj. EUR apmērā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts izstrādāts sadarbībā ar biedrību “Auto asociācija”. |
| 3. | Sabiedrības līdzdalības rezultāti | Projektā iekļauti biedrības “Auto asociācija” sniegtie priekšlikumi un dati. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta Likumprojekta anotācijas VII sadaļas 1.punktā minētās institūcijas līdzšinējo funkciju ietvaros. |
| 3. | Cita informācija | Nav. |

Satiksmes ministrs T. Linkaits

Vīza:

Valsts sekretāre I.Stepanova

1. Saskaņā ar Direktīvas 2007/46/EK definīciju “sērijas beigu transportlīdzeklis” ir jebkurš transportlīdzeklis no tādiem krājumiem, ko nevar reģistrēt vai pārdot, vai nodot ekspluatācijā, jo spēkā ir stājušās jaunas tehniskas prasības, attiecībā uz kurām šis transportlīdzeklis nav apstiprināts. [↑](#footnote-ref-1)